
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προϋποθέσεις και τρόπος πρόσληψης επωνύμου πα¬ 
τέρα και επωνύμου μητέρας σε πρόσωπα αγνώ¬ 
στων γονέων και πρόσληψης επωνύμου πατέρα σε 
πρόσωπα που έχουν γεννηθεί χωρίς γάμο των γο¬ 


νέων τους. 1 

Έγκριση ωρών υπερωριακής απασχόλησης Υπαλλή¬ 
λων του Εθνικού Οργανισμού Φαρμάκων για το 
έτος 2001 . 2 


Καθιέρωση υπερωριακής εργασίας μονίμων πολιτικών 


υπαλλήλων Υπουργείου Εμπορικής Ναυτιλίας για 
το χρονικό διάστημα από 1.1.2001 έως 30.6.2001. 3 

Καθορισμός αποζημίωσης του Προέδρου και των με¬ 
λών Νομοπαρασκευαστικής Επιτροπής. 4 

Καθορισμός αποζημίωσης των μελών της Επιτροπής 
Τεχνικής Υποστήριξης της Εθνικής Επιτροπής Οδι¬ 
κής Ασφάλειας «Ε.Ε.Ο.Α.». 5 


Συγκρότηση και ορισμός μελών Επιτροπής, στο 
Υπουργείο Οικονομικών, για την έρευνα, μελέτη, 
διαμόρφωση και εφαρμογή συστήματος μέτρησης 
της ποιότητας και αποδοτικότητας υπηρεσιών της 
Γενικής Γραμματείας Πληροφορικών Συστημάτων, 
στα πλαίσια του προγράμματος «Ενιαίος Τρόπος 


Αξιολόγησης Δημόσιας Διοίκησης». 6 

Λεμβουχικές εργασίες στο Λιμένα Λαυρίου. 7 


Κανονισμός Καθορισμού του Χρόνου Εφαρμογής των 
ΤιμολογίωντωνΤηλεπικοινωνιακών Επιχειρήσεων 8 


ΑΠΟΦΑΣΕΙ Σ 

Αριθ.Φ.91400/2961 (1) 

Προϋποθέσεις καιτρόπος πρόσληψης επωνύμου πατέρα 
και επωνύμου μητέρας σε πρόσωπα αγνώστων γο¬ 
νέων και πρόσληψης επωνύμου πατέρα σε πρόσωπα 
που έχουν γεννηθεί χωρίς γάμο των γονέων τους. 

ΟΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

α) Τις διατάξεις του άρθρου μόνου του Ν.Δ. 2573/1953 


«περί αλλαγής επωνύμου και προσλήψεως επωνύμου, 
πατρώνυμου και μητρωνύμου» όπως συμπληρώθηκε με 
τηνπαραγ. 1 του άρθρου 8 του Ν. 2130/1993 (ΦΕΚ62 Α’) 
και στη συνέχεια αντικαταστάθηκε με το άρθρο 9 παρ. 9 
του Ν. 2307/1995 (ΦΕΚ 113 Α’). 

β) Την αριθ. Φ. 42301/12167/28.6.1995 ( ΦΕΚ 608 Β) 
απόφαση του Υπουργού Εσωτερικών, η οποία εκδόθηκε 
κατ’ εξουσιοδότηση του Ν.Δ. 2573/1953, όπως συμπλη¬ 
ρώθηκε και στη συνέχεια αντικαταστάθηκε και αναφέρε- 
ται στις προϋποθέσεις και τον τρόπο πρόσληψης και αλ¬ 
λαγής επωνύμου και πρόσληψης πατρώνυμου και μητρω¬ 
νύμου. 

γ) Την 8200/0-441210/17.7.2000 κοινή απόφαση των 
Υπουργών Οικονομικών και Δημόσιας Τάξης (Β' 879) με 
την οποία έγιναν οι αναγκαίες προσαρμογές στα δελτία 
ταυτότητας των Ελλήνων πολιτών, ώστε αυτά να είναι 
σύμφωνα με την αριθ. 510/17/15.5.2000 απόφαση της Αρ¬ 
χής Προστασίας Δεδομένων Προσωπικού Χαρακτήρα. 

δ) Την ανάγκη ύπαρξης επωνύμου πατέρα και επωνύ¬ 
μου μητέρας, σε πρόσωπα αγνώστων γονέων και επωνύ¬ 
μου πατέρα σε πρόσωπα , που έχουν γεννηθεί χωρίς γά¬ 
μο των γονέων τους, που είναι απαραίτητα στοιχεία για 
την έκδοση Δελτίου Αστυνομικής Ταυτότητας. 

ε) Την 11187/12.5.2000 απόφαση του Πρωθυπουργού 
και της Υπουργού Εσωτερικών, Δημ. Διοίκησης και Απο¬ 
κέντρωσης «Ανάθεση αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης ΛεωνίδαΤζανή και Κων/νο Καϊσερλή» (ΦΕΚ630 Β’). 

στ) Το γεγονός ότι με την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Καθορίζουμε τις λεπτομέρειες, σχετικά με τις προϋπο¬ 
θέσεις και τον τρόπο της πρόσληψης επωνύμου πατέρα 
και επωνύμου μητέρας, σε πρόσωπα αγνώστων γονέων 
και σε πρόσωπα εκτός γάμου γονέων γεννηθέντα ως ακο¬ 
λούθως: 

1. Ο Νομάρχης στην Περιφέρεια του οποίου υπάγεται ο 
Δήμος ή η Κοινότητα, στο μητρώο αρρένων ή δημοτολό¬ 
γιο του οποίου είναι γραμμένος ο ενδιαφερόμενος, με 
απόφασή του και ελεύθερη κρίση του μετά από αίτηση 
του ενδιαφερομένου προσώπου ή κάθε προσώπου που 
ασκεί οπωσδήποτε γονική μέριμνα ή επιτροπεία επ’ αυ¬ 
τού: 

α) Δίνει επώνυμο πατέρα και επώνυμο μητέρας σε πρό¬ 
σωπα αγνώστων γονέων. 

β) Δίνει επώνυμο πατέρα σε πρόσωπα που έχουν γεννη¬ 
θεί χωρίς γάμο των γονέων τους. 

Η απόφαση του νομάρχη δημοσιεύεται με τοιχοκόλλη¬ 
ση επί οκτώ (8) πλήρεις ημέρες στο συνηθισμένο τόπο δη¬ 
μοσιεύσεων του Νομαρχιακού καταστήματος και του κα¬ 
ταστήματος του Δήμου ή της Κοινότητας όπου διαμένει 
το αγνώστων γονέων πρόσωπο ή το πρόσωπο που έχει 
γεννηθεί χωρίς γάμο των γονέων του. Για τις δημοσιεύ¬ 
σεις αυτές συντάσσονται αποδεικτικά, τα οποία φυλάσ¬ 
σονται στο σχετικό φάκελο. 

Μέσα στην οκταήμερη αυτή ανατρεπτική προθεσμία, 
όποιος τυχόν φέρει το ίδιο επώνυμο με εκείνο το επώνυ¬ 
μο πατέρα ή μητέρας που δόθηκε στο αγνώστων γονέων 
πρόσωπο ή με το επώνυμο πατέρα που δόθηκε στο πρό¬ 
σωπο που έχει γεννηθεί χωρίς γάμο των γονέων του, δι¬ 
καιούται να υποβάλει ένσταση στο Νομάρχη, εκθέτοντας 
τους λόγους για τους οποίους δεν επιθυμεί να φέρει το 
πρόσωπο αυτό το ίδιο με το δικό του επώνυμο ως επώνυ¬ 
μο πατέρα ή μητέρας. 

Μετά την πάροδο άπρακτης της οκταήμερης προθε¬ 
σμίας ή σε περίπτωση απόρριψης των ενστάσεων που τυ¬ 
χόν υποβλήθηκαν, ο Νομάρχης εκδίδει αιτιολογημένη 
απόφαση με την οποία αποδέχεται ή απορρίπτει την αίτη¬ 
ση. Με την ίδια απόφαση, ο Νομάρχης αποφαίνεται συγ¬ 
χρόνως και επί των αντιρρήσεων που τυχόν έχουν υπο¬ 
βληθεί κατά της ζητούμενης πρόσληψης, επωνύμου πα¬ 
τέρα ή μητέρας. 

2. Η αιτιολογημένη απόφαση αποδοχής του αιτήματος 
πρόσληψης επωνύμου πατέρα και επωνύμου μητέρας 
από πρόσωπα αγνώστων γονέων ή χωρίς γάμο των γονέ¬ 
ων τους γεννηθέντα, κοινοποιείται στις αρχές που τηρούν 
δημοτολόγιο και μητρώο αρρένων για την προσθήκη σ’ 
αυτά των αναφερομένων στην εν λόγω απόφαση συ¬ 
μπληρωματικών στοιχείων. 

Η απόφαση αυτή κοινοποιείται επίσης στην εισαγγελία, 
στο γραφείο ποινικού μητρώου του οικείου Πρωτοδικεί¬ 
ου, καθώς και σ’αυτόνπου με αίτησή του ζήτησε την προ¬ 
σθήκη των ανωτέρω στοιχείων. 

Με την απόφαση αυτή συμπληρώνεται η αριθ. Φ. 
42301/12167/28.6.1995 (ΦΕΚ608 Β) ομοία απόφασή μας, 
η οποία εκδόθηκε κατ’ εξουσιοδότηση του Ν.Δ. 2573/ 
1953 όπως ισχύει έως σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2001 

Ο ΥΦΥΠΟΥΡΓΟΣ 

ΚΩΝ. ΚΑΪΣΕΡΛΗΣ 
-♦- 

Αριθ. 2/8545/0022 (2) 

Έγκριση ωρών υπερωριακής απασχόλησης Υπαλλήλων 
του Εθνικού Οργανισμού Φαρμάκων για το έτος 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τιςδιατάξειςτου Ν. 2470/97 αριθ. 18 όπως αντικατα- 
στάθηκε από το άρθ. 15 του Ν. 2592/98. 


2. Την ανάγκη απασχόλησης των υπαλλήλων κατά τις 
Κυριακές και εξαιρέσιμες ημέρες και νυκτερινές ώρες λό¬ 
γω φύλαξης του κτιρίου του ΕΟΦ σε 24ωρη βάση. 

3. Την αριθμ. 2/80345/004/8.11.99 κοινή απόφαση «Με¬ 
ταβίβαση εξουσίας υπογραφής σύμφωνα με το αρθ. 7 
παρ. 1 του Ν. 1943/91» (ΦΕΚ2040/19.11.99τ.Β>. 

4. Το γεγονός ότι από την απόφαση αυτή θα προκληθεί 
δαπάνη ύψους τεσσάρων εκατομμυρίωντετρακοσίων δέ¬ 
κα τριών χιλιάδων εξακοσίων (4.413.600) δρχ., η οποία θα 
καλυφθεί από τις πιστώσεις του προϋπολογισμού οικονο¬ 
μικού έτους 2001 και ειδικότερα στον ΚΑΕ 0263 «Αμοιβή 
για εργασία κατά τις Κυριακές και εξαιρέσιμες ημέρες και 
νυκτερινές ώρες» του προϋπολογισμού του Ε.Ο.Φ., απο¬ 
φασίζουμε: 

Εγκρίνουμε την υπερωριακή απασχόληση ως και την 
απασχόληση κατά τις Κυριακές και εξαιρέσιμες ημέρες 
και νυχτερινές ώρες πέντε (5) υπαλλήλων του κλάδου ΥΕ 
Φυλάκων - Νυχτοφυλάκων και Επιμελητών μέχρι επτά χι¬ 
λιάδων τετρακοσίων σαράντα (7.440) ωρών συνολικά από 
9.1.2001 -31.12.2001 ως εξής: 

1. Για εργασία Κυριακών και εξαιρέσιμων ημερών και 
νυχτερινών ωρών μέχρι έξι χιλιάδων εξήντα (6.060) ωρών 
συνολικά ετησίως. 

2. Γ ια εργασία πέραν της υποχρεωτικής μέχρι χίλιες 
τριακόσιες ογδόντα (1.380) ώρες συνολικά ετησίως. 

Η απασχόληση των παραπάνω υπαλλήλων κρίνεται 
απολύτως αναγκαία προκειμένου, το κτίριο του ΕΟΦ να 
φυλάσσεται σε 24ωρη βάση κατά τις Κυριακές Αργίες και 
νυχτερινές ώρες για το έτος 2001. 

Η απασχόληση των παραπάνω υπαλλήλων θα πραγμα¬ 
τοποιείται ως εξής: από Δευτέρα έως και Κυριακή θα απα¬ 
σχολούνται ένας (1) το πρωί, ένας (1) το απόγευμα και 
δύο (2) τη νύχτα. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας ορίζεται ο Δημητρέ- 
λος Ανδρέας υπάλληλος του κλάδου ΔΕ Διοικητικού με Α’ 
βαθμό. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2001 
του ΕΟΦ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2001 

Οι Γενικοί Γραμματείς 
Δημοσιονομικής Πολιτικής 

Υπ. Οικονομικών Υπ. Υγείας και Πρόνοιας 

I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-*- 

Αριθ. 2/6803/0022 ( 3 ) 

Καθιέρωση υπερωριακής εργασίας μονίμων πολιτικών 
υπαλλήλων Υπουργείου Εμπορικής Ναυτιλίας για το 
χρονικό διάστημα από 1.1.2001 έως 30.6.2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξειςτου άρθρου 18 του Ν. 2470/97 (ΦΕΚ40 
Α'/21.3.97) όπως αντικαταστάθηκε από τις διατάξεις του 

άρθρου 15 Κεφ. Γ'του Ν. 2592/98 (ΦΕΚ 57Α'/18.3.1998) 
«Αναπροσαρμογή συντάξεων πολιτικών συνταξιού¬ 
χων ...». 

2. Την αριθ. 2022941/2297/0022/7.4.1998 εγκύκλιο 
Υπουργείου Οικονομικών/ΓΛΚ. 

3. Τις υπηρεσιακές ανάγκες του Υ.Ε.Ν που θα καλυ¬ 
φθούν με υπερωριακή εργασία. 

4. Την αρ. 2/74260/004/15.10.99 ΚΥΑ «Μεταβίβαση 
εξουσίας υπογραφής στο Γενικό Γραμματέα Δημοσιονο¬ 
μικής Πολιτικής του Υπουργείου Οικονομικών και στους 
Γενικούς Γραμματείς Υπουργείου Εμπορικής Ναυτιλίας» 
(ΦΕΚ 1925 Β'/25.10.99), αποφασίζουμε: 

1. Την έγκριση πραγματοποίησης υπερωριακής εργα¬ 
σίας, με αμοιβή, από το μόνιμο προσωπικό που υπηρετεί 
στο Υπουργείο Εμπορικής Ναυτιλίας, για το χρονικό διά¬ 
στημα από 1.1.2001 έως 30.6.2001, ως εξής : 

I. ΚΕΝΤΡΙΚΗ ΥΠΗΡΕΣΙΑ ΥΠΟΥΡΓΕΙΟΥ ΕΜΠΟΡΙΚΗΣ 
ΝΑΥΤΙΛΙΑΣ : 

Α. Για εκατό (100) μονίμους πολιτικούς υπαλλήλουςτης 
Κεντρικής Υπηρεσίας ΥΕΝ, τρεις χιλιάδες διακόσιες 
(3.200) ώρες συνολικά για το Α'εξάμηνο 2001 (1 Ιανουά¬ 
ριου - 30 Ιουνίου 2001), ως ακολούθως: 

α) Γ ια τους υπαλλήλους της Διεύθυνσης Οικονομικών 
Υπηρεσιών τετρακόσιες (400) ώρες συνολικά, για την 
αντιμετώπιση αναγκών που παρουσιάζονται κατά το διά¬ 
στημα σύνταξης Δημόσιου Τακτικού Προϋπολογισμού 
και του προγράμματος Δημοσίων Επενδύσεων, για την 
αναβάθμιση και επέκταση με νέα προγράμματα λογισμι¬ 
κού μισθοδοσίας των πολιτικών υπαλλήλων ΥΕΝ και των 
παροχώντου ειδικού λογαριασμού, καθώς και τον έλεγχο 
των σχετικών δαπανών. 

β) Για τους υπαλλήλους της Διεύθυνσης Προμηθειών 
και Κτιριακών Εγκαταστάσεων, εξακόσιες (600) ώρες συ¬ 
νολικά, για την υλοποίηση των προμηθειών του Γ ΚΠΣ, 
του προϋπολογισμού ΥΕΝ, του Κεφαλαίου Ναυτικής Εκ¬ 
παίδευσης, Επιθεώρησης, Πλοηγικής Υπηρεσίας και Λι¬ 
μενικής Αστυνομίας, ως προς τις προμήθειες ΥΕΝ, τη 
συμμετοχή σε επιτροπές Προμηθειών του Υπουργείου 
Ανάπτυξης εκτός κανονικού ωραρίου, την άμεση προώ¬ 
θηση των πρόσθετων κτιριολογικών εργασιών στα Λιμε¬ 
ναρχεία εν’ όψη των Ολυμπιακών αγώνων. 

γ) Για τους υπαλλήλους της Διεύθυνσης Πολιτικού 
Προσωπικού (ΔΠΠ) πεντακόσιες (500) ώρες συνολικά, 
για την αντιμετώπιση αναγκών που παρουσιάζονται κα¬ 
τά την περίοδο σύνταξης του προγραμματισμού προ¬ 
σλήψεων ΥΕΝ και εποπτευομένων ΝΠΔΔ και α.ε., τη διε¬ 
νέργεια προσλήψεων προσωπικού στο ΥΕΝ που εξαι¬ 
ρούνται από το Ν. 2190/094, την εκπόνηση και 
κατάρτιση διοικητικών πράξεων και Π.Δ/των που προ¬ 
βλέπουν οι διατάξεις του νόμου για τις Ακαδημίες Εμπο¬ 
ρικού Ναυτικού, καθώς και άλλες επείγουσες και επιτα¬ 
κτικές υπηρεσιακές ανάγκες που θα προκύψουν και δεν 
μπορούν να αντιμετωπισθούν μέσα στο κανονικό ωρά¬ 
ριο εργασίας. 

δ) Για τους υπαλλήλους της Διεύθυνσης Υποστήριξης 
Ασφαλιστικών Οργανισμών (ΔΥΑΣΟ) εκατό (100) ώρες 
συνολικά, για περιπτώσεις απασχόλησης του προσωπι¬ 
κού πέραν του κανονικού ωραρίου για την αντιμετώπιση 
θεμάτων ΝΑΤ, Οίκου Ναύτου και λοιπών εποπτευομένων 
από τη Διεύθυνση Οργανισμών. 


ε) Γ ια τους υπαλλήλους της Διεύθυνσης Οργάνωσης 
και Ποιότητα Υπηρεσιών (ΔΟΠΥ) εκατό (100) ώρες συνο¬ 
λικά, για την ολοκλήρωση σύνταξης και προώθησης των 
οργανισμών Οίκου Ναύτου, ΓΕΝΕ, καθώς και την αντιμε¬ 
τώπιση αναγκών που θα προκύψουν και δεν μπορούν να 
αντιμετωπισθούν μέσα στο κανονικό ωράριο εργασίας. 

στ) Γ ια τους υπαλλήλους της Διεύθυνσης Πληροφορι¬ 
κής και Νέων Τεχνολογιών (ΔΠΝΤ) τετρακόσιες πενήντα 
(450) ώρες συνολικά, για την εισαγωγή και επεξεργασία 
στοιχείων για τη μισθοδοσίατου προσωπικού ΥΕΝ καιτην 
αναβάθμιση και επέκταση με νέα προγράμματα λογισμι¬ 
κού μισθοδοσίας πολιτικών υπαλλήλων ΥΕΝ και μηχανο¬ 
γραφική επεξεργασία πάσης φύσεως αποδοχών, καθώς 
καιτην ολοκλήρωση και ενεργοποίηση του ολοκληρωμέ¬ 
νου πληροφοριακού συστήματος βάση πλοίων - ναυτι¬ 
κών. 

ζ) Για τους υπαλλήλους της Διεύθυνσης Ασφάλειας 
Ναυσιπλοΐας (ΔΑΝ) εκατό (100) ώρες συνολικά για ημε¬ 
ρήσια εργασία Κυριακών και εξαιρέσιμων ημερών, για την 
αποζημίωση της πέραν της πενθημέρου εργασίας απα¬ 
σχόλησής τους ως χειριστές του Ραδιοτηλεπικοινωνια- 
κού δικτύου ΥΕΝ και των παρακτίων σταθμών ασυρμάτου 
με στόχο την ασφαλή διακίνηση των πλοίων εντός και 
εκτός του ελληνικού θαλάσσιου χώρου. 

η) Για τους υπαλλήλους της Διεύθυνσης Προστασίας 
Θαλασσίου Περιβάλλοντος (ΔΠΘΑΠ) εκατό (100) ώρες 
συνολικά για τον χειρισμό θεμάτων αντιμετώπισης περι¬ 
στατικών θαλάσσιας ρύπανσης οποτεδήποτε αυτή πα- 
ρουσιασθεί άμεσα χωρίς καθυστερήσεις και χρονικούς 
περιορισμούς. 

θ) Γιατους υπαλλήλους του Τμήματος Θαλασσίου Του¬ 
ρισμού της Διεύθυνσης Θαλασσίων Συγκοινωνιών (ΔΘΣ) 
διακόσιες (200) ώρες συνολικά απογευματινή υπερωρια- 
κή εργασία, για την ολοκλήρωση της διαδικασίας αντικα¬ 
τάστασης 3.500 επαγγελματικών αδειών σκαφών αναψυ¬ 
χής και την καταχώρηση στο πρόγραμμα του ΑΜΕΠΑ 
3.000 αδειών επίσης. 

ι) Για τους υπαλλήλους του Τμήματος Αποδεικτικών 
Ναυτικής Ικανότητας της Διεύθυνσης Εκπαίδευσης Ναυ¬ 
τικών (ΔΕΚΝ) διακόσιες (200) ώρες συνολικά απογευμα¬ 
τινή υπερωριακή εργασία για την διαδικασία αντικατά¬ 
στασης των υπαρχόντων αποδεικτικών ναυτικής ικανότη¬ 
τας με νέο πιστοποιητικό βάσει της Δ. Σ. δ.Τ.Θ.νν. 

ια) Για τους υπαλλήλους του Τμήματος Αναγνώρισης 
Θαλάσσιας Υπηρεσίας της Διεύθυνσης Ναυτικής Εργα¬ 
σίας (ΔΝΕΡ) διακόσιες (200) ώρες συνολικά απογευματι¬ 
νή υπερωριακή εργασία, για την προώθηση και αποσυμ¬ 
φόρηση των συσσωρευμένων φακέλων προς συνταξιο- 
δότηση ναυτικών, για την ολοκλήρωση των οποίων 
απαιτείται ο έλεγχος θαλάσσιας υπηρεσίας μεγάλου 
αριθμού ναυτικών μηνιαίως. 

ιβ) Για τους υπαλλήλους της Επισκευαστικής Βάσης 
Λ.Σ. (ΕΒ/ΛΣ) διακόσιες πενήντα (250) ώρες συνολικά, για 
την χωρίς καθυστερήσεις επισκευή και ενεργοποίηση των 
χερσαίων και πλωτών μέσων του Λ.Σ., προκειμένου αυτά 
να μένουν ακινητοποιημένατο μικρότερο δυνατό χρόνο. 

Β. Επίσης εγκρίνεται σε βάρος του Κεφαλαίου Πλοηγι¬ 
κής Υπηρεσίας απογευματινή υπερωριακή απασχόληση 
και υπερωριακή εργασία Κυριακών και εξαιρέσιμων ημε¬ 
ρών εκατόν πενήντα (150) ώρες συνολικά για έναν μηχα¬ 
νοτεχνίτη της Πλοηγικής υπηρεσίας, για την αντιμετώπι- 

ση εξαιρετικά έκτακτων και απρόβλεπτων περιπτώσεων 
επισκευής των πλωτών μέσων του Πλοηγικού Σταθμού 
Πειραιά ο οποίος λειτουργεί σε 24ωρη βάση και όλες τις 
ημέρες του έτους. 

II. ΠΕΡΙΦΕΡΕΙΑΚΟΙ ΣΤΑΘΜΟΙ ΚΑΤΑΠΟΛΕΜΗΣΗΣ ΤΗΣ 
ΡΥΠΑΝΣΗΣ (Π.Σ.Κ.Ρ): 

α) Π.Σ.Κ.Ρ./ΒΟΛΟΥ 

Για έναν (1) μόνιμο υπάλληλο πενήντα πέντε (55) ώρες 
συνολικά για απογευματινή εργασία και δέκα πέντε (15) 
ώρες συνολικά για ημερήσια εργασία Κυριακών και εξαι¬ 
ρέσιμων. 

β) Π.Σ.Κ.Ρ./ΘΕΣΣΑΛΟΝΙΚΗΣ 

Γ ια έναν (1) μόνιμο υπάλληλο πενήντα πέντε (55) ώρες 
συνολικά για απογευματινή και δέκα πέντε (15) ώρες για 
ημερήσια εργασία Κυριακών και εξαιρέσιμων. 

γ) Π.Σ.Κ.Ρ./ΠΕΙΡΑΙΑ 

Γ ια δύο (2) μόνιμους υπαλλήλους εκατό (100) ώρες συ¬ 
νολικά για απογευματινή και είκοσι (20) ώρες για ημερή¬ 
σια εργασία Κυριακών και εξαιρέσιμων. 

δ) Π.Σ.Κ.Ρ./ΚΑΒΑΛΑΣ 

Γ ια τρεις (3) μόνιμους υπαλλήλους εκατόν σαράντα 
(140) ώρες συνολικά για απογευματινή εργασία. 

ε) Π.Σ.Κ.Ρ./ΠΑΤΡΑΣ 

Για τρεις (3) μόνιμους υπαλλήλους εκατόν εξήντα (160) 
ώρες για απογευματινή και σαράντα (40) ώρες για ημε¬ 
ρήσια εργασία Κυριακών και εξαιρέσιμων συνολικά. 

στ) Π.Σ.Κ.Ρ./ΕΛΕΥΣΙΝΑΣ 

Για έναν (1) μόνιμο υπάλληλο ογδόντα (80) ώρες για 
απογευματινή και τριάντα (30) ώρες για ημερήσια εργα¬ 
σία Κυριακών και εξαιρέσιμων συνολικά. 

Όσον αφορά το προαναφερόμενο προσωπικό, κρίνεται 
απολύτως αναγκαία η έγκριση υπερωριακής απασχόλη¬ 
σης δεδομένου, ότι παρίσταται πολλές φορές ανάγκη 
απασχόλησής του εκτάκτως εκτός ωραρίου εργασίας για 
την αντιμετώπιση αιφνίδιων περιστατικών θαλάσσιας ρύ¬ 
πανσης, καθόσον η προσπάθεια καταπολέμησής της 
απαιτεί συνεχή εργασία και πέραν του κανονικού ωραρί¬ 
ου, αλλά καιτις Κυριακές και εξαιρέσιμες ημέρες. 

III. ΑΚΑΔΗΜΙΕΣ ΕΜΠΟΡΙΚΟΥ ΝΑΥΤΙΚΟΥ (ΑΕΝ): 

α) ΑΕΝ/ΑΣΠΡΟΠΥΡΓΟΥ 

Γ ια έναν (1) μόνιμο υπάλληλο (οδηγό) εκατόν σαράντα 
(140) ώρες συνολικά, για απογευματινή εργασία. 

β) ΑΕΝ/ΗΠΕΙΡΟΥ 

Για έναν (1) μόνιμο υπάλληλο (Φύλακα) ογδόντα (80) 
ώρες συνολικά, για ημερήσια εργασία Κυριακών και εξαι¬ 
ρέσιμων προς συμπλήρωση της εβδομαδιαίας υποχρεω¬ 
τικής. 

γ) ΑΕΝ/ ΜΑΚΕΔΟΝΙΑΣ 

- Γ ια δύο (2) μόνιμους υπαλλήλους (οδηγούς), ογδόντα 
πέντε (85) ώρες συνολικά, για απογευματινή εργασία. 

- Για δύο (2) μόνιμους υπαλλήλους (Φύλακες), εκατόν 
δέκα πέντε (115) ώρες συνολικά για νυχτερινή εργασία 
εργασίμων ημερών προς συμπλήρωση της εβδομαδιαίας 
υποχρεωτικής και εκατόν δέκα πέντε (115) ώρες συνολι¬ 
κά για εργασία Κυριακών και εξαιρέσιμων προς συμπλή¬ 
ρωση της εβδομαδιαίας υποχρεωτικής. 

δ) ΑΕΝ/ΚΡΗΤΗΣ 

Για έναν (1) μόνιμο υπάλληλο (Φύλακα), διακόσιες 
ογδόντα (280) ώρες συνολικά για νυχτερινή εργασία ερ¬ 


γασίμων ημερών προς συμπλήρωση της εβδομαδιαίας 
υποχρεωτικής και διακόσιες ογδόντα (280) ώρες συνολι¬ 
κά για εργασία Κυριακών και εξαιρέσιμων προς συμπλή¬ 
ρωση της εβδομαδιαίας υποχρεωτικής. 

Το πιο πάνω φυλακτικό προσωπικό απασχολείται, στις 
προαναφερόμενες περιφερειακές Ακαδημίες Ε.Ν. σε 
βάρδιες καθόσον σ' αυτές, η φοίτηση είναι εσωτερική και 
οι σπουδαστές σε όλη τη διάρκειά της ενδιαιτώνται εντός 
της Σχολής, γεγονός που απαιτεί τη φύλαξη των χώρων 
αυτής όλες τις ημέρες του εκπαιδευτικού έτους. 

Οι οδηγοί των Σχολών Ασπροπύργου Μακεδονίας και 
Κρήτης μεταφέρουν με υπηρεσιακό όχημα το διοικητικό 
και εκπαιδευτικό προσωπικό των Σχολών αυτών, οι οποί¬ 
ες στεγάζονται σε περιοχές μακριά από το αστικό Κέντρο 
και συνεπώς απαιτείται η εργασία τους ενωρίτερα το 
πρωί και αργότερα το μεσημέρι ώστε οι υπάλληλοι να ευ- 
ρίσκονται στην υπηρεσία τους κατά το κανονικό ωράριο 
εργασίας. 

2. Υπεύθυνοι ορίζονται οι οικείοι Διευθυντές για την Κε¬ 
ντρική Υπηρεσία, ενώ για τους υπαλλήλους ΑΕΝ και 
ΠΣΚΡ, οι Διοικητές και κατά τόπους Λιμενάρχες αντίστοι¬ 
χα. 

3. Η απογευματινή υπερωριακή εργασία θα πραγματο¬ 
ποιείται μεταξύ των ημερών Δευτέρα έως Παρασκευή και 
κατά τις ώρες 15.00 - 18.00 κυρίως. 

4. Η δαπάνη που θα προκληθεί από την απόφαση αυτή 
ανέρχεται σε 6.200.000 δρχ. περίπου σε βάρος των Κ.Α.Ε. 
0511 και 0512 του φορέα 41/110 «Κεντρική Υπηρεσία και 
Λιμεναρχεία» και 200.000 δρχ. περίπου σε βάρος του Κε¬ 
φαλαίου Πλοηγικής Υπηρεσίας (Κ.Α. 0261, 0263), έτους 
2001, όπου έχει προβλεφθεί σχετική πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 

Οι Γ ενικοί Γ ραμματείς 
Δημοσιονομικής Πολιτικής 

Υπ. Οικονομικών Υπ. Εμπορικής Ναυτιλίας 

I. ΚΟΥΣΟΥΛΑΚΟΣ ΓΕΩΡ. Ν. ΧΑΛΒΑΤΖΟΓΛΟΥ 

-♦- 

Αριθ. 2/7036/0022 ( 4 ) 

Καθορισμός αποζημίωσης του Προέδρου και των μελών 
Νομοπαρασκευαστικής Επιτροπής. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Π.Δ. 293/99 «Οργανισμόςτου Υπουργείου Μετα¬ 
φορών και Επικοινωνιών» (Α’ 263). 

β. Του εδαφίου Βτηςπερ. βτηςπαρ. 4του άρθρου 8του 
Ν. 2366/95 όπως αντικαταστάθηκε από το άρθρο 13 του 
Ν. 2578/88 καιτηςπαρ. 1 του άρθρου ΙΟτου Ν. 2801/2000 
«Ρυθμίσεις θεμάτων αρμοδιότητας του Υπουργείου Με¬ 
ταφορών και Επικοινωνιών και άλλες διατάξεις (Α’ 46). 

γ. Του Ν. 2470/97 «Αναμόρφωση μισθολογίου προσωπι¬ 
κού της Δημόσιας Διοίκησης». 

δ. Του άρθρου 6 αρ. 1 του Ν. 2521/1997 «Ειδικό μισθο¬ 
λόγιο δικαστικών λειτουργών, μισθολόγια κύριου προσω¬ 
πικού Νομικού Συμβουλίου του Κράτους και ιατροδικα¬ 
στών και άλλες διατάξεις» (Α’ 147). 

ε. Του άρθρου 2του Ν. 2530/97 «Υπηρεσιακή κατάστα¬ 
ση και αναμόρφωση μισθολογίου του Διδακτικού και 
Ερευνητικού Προσωπικού και του Εκπαιδευτικού Προσω¬ 
πικού των Ιδρυμάτωντηςτριτοβάθμιας εκπαίδευσης (ΑΕΙ 
- ΤΕΙ) Μισθολογικές ρυθμίσεις ερευνητών και ερευνητι¬ 
κών ιδρυμάτων και άλλων συναφών κατηγοριών και άλλες 
διατάξεις (Α’ 218). 

ζ. Του άρθρου 40του Ν. 849/78 όπως συμπληρώθηκε με 
το άρθρο 8 του Ν. 2129/93. 

η. Του άρθρου 29 Ατού Ν. 1558/85 το οποίο προστέθη¬ 
κε με το άρθρο 27 του Ν. 2081/92 και αντικαταστάθηκε με 
το άρθρο 1 παρ. 2α του Ν2469/97 (Α’ 38). 

2. Την με αριθμ. 2/80345/0004/8.11.1999 «Μεταβίβαση 
εξουσίας υπογραφής σύμφωνα με το άρθρο 7, παρ. 1 του 
Ν. 1943/91», (Β’ 2040). 

3. Την αριθμ. 71038/7603/24.11.2000 απόφαση του 
Υπουργού Μεταφορών και Επικοινωνιών «Συγκρότηση 
Νομοπαρασκευαστικής Επιτροπής στο Υπουργείο Μετα¬ 
φορών και Επικοινωνιών» (Β’ 1475), όπως ισχύει κάθε φο¬ 
ρά, αποφασίζουμε: 

1. Καθορίζουμε το ποσό των διακοσίων πενήντα χιλιά¬ 
δων «250.000» δραχμών ως μηνιαία αποζημίωση, για τον 
Πρόεδρο και το ποσό των διακοσίων χιλιάδων «200.000» 
δραχμών για τα μέλη, της Νομοπαρασκευαστικής Επι¬ 
τροπής, που συγκροτήθηκε στο Υπουργείο Μεταφορών 
και Επικοινωνιών. 

2. Το σύνολο της αποζημίωσης θα καταβάλλεται, εφό¬ 
σον ο Πρόεδρος και τα μέλη της Νομοπαρασκευαστικής 
Επιτροπής συμμετέχουν σε τρεις (3) τουλάχιστον συνε¬ 
δριάσεις τον μήνα, μειωμένου αναλόγως του ποσού για 
μικρότερο αριθμό συμμετοχών. Η πιστοποίηση του αριθ¬ 
μού των συνεδριάσεων, στις οποίες θα συμμετέχει κάθε 
μέλος της Επιτροπής, θα γίνεται με βεβαίωση του Προέ¬ 
δρου της Επιτροπής. 

3. Το έργο της Επιτροπής, όπως αυτό προσδιορίζεται 
στην αριθμ. 71038/7603/24.11.2000 απόφαση του Υπουρ¬ 
γού Μεταφορών και Επικοινωνιών, θα παρέχεται εκτός 
ωραρίου εργασίας των δημοσίων υπαλλήλων μελών της 
Επιτροπής. 

4. Η προκαλούμενη, από τις διατάξεις της παρούσας 
απόφασης, δαπάνη θα βαρύνει τις πιστώσεις του προϋ¬ 
πολογισμού εξόδων του ειδικού λογαριασμού του Ν.Δ. 
638/70 που τηρείτο ΥΠ.Μ.Ε. στην Εθνική Τράπεζα Ελλά¬ 
δος με αριθμ. 541077-03. 

Η ισχύς της απόφασης αρχίζει από 4.12.2000 (ημερο¬ 
μηνία έναρξης του έργου της Επιτροπής). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2001 
Οι Γ ενικοί Γ ραμματείς 

Δημοσιονομικής Πολιτικής Υπ. Μεταφορών 

Υπ. Οικονομικών και Επικοινωνιών 

I. ΚΟΥΣΟΥΛΑΚΟΣ I. ΜΑΝΙΑΤΗΣ 


Αριθ. 2/6510/0022 ( 5 ) 

Καθορισμός αποζημίωσης των μελών της Επιτροπής Τε¬ 
χνικής Υποστήριξης της Εθνικής Επιτροπής Οδικής 
Ασφάλειας «Ε.Ε.Ο.Α.». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του άρθρου 2 του Ν.Δ. 638/70 «Περί ιατρικής εξετά- 
σεως των οδηγών αυτοκινήτων κ.λπ.», όπως τροποποιή¬ 
θηκε με τους Νόμους 771/78, 823/78, 1959/91, 2366/95 
(άρθρο 8, παράγραφος 5), 2465/97, 2671/98 και 2801/ 
2000 , 

β) του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα», όπως αυτό προστέθηκε με το άρθρο 
27του Ν. 2081/92 και αντικαταστάθηκε με το άρθρο 1 του 
Ν. 2469/97, 

γ) του άρθρου 19 του Ν. 2470/97 «Αναμόρφωση μισθο¬ 
λογίου του προσωπικού της Δημόσιας Διοίκησης και άλ¬ 
λες συναφείς διατάξεις» και 

δ) του άρθρου 13 «Εκπόνηση μελετών από το Υπουρ¬ 
γείο Μεταφορών και Επικοινωνιών» του Ν. 2578/98, όπως 
τροποποιήθηκε με την παράγραφο 1 του άρθρου 10 του 
Ν. 2801/2000. 

2. Τις αποφάσεις με αριθμούς: 

Α) 2/80345/0004/8.11.1999 κοινή υπουργική απόφαση 
«Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1 943/91» και 

Β) Φ/68385/5811/1.1.2000 του Υπουργού Μεταφορών 
και Επικοινωνιών «Συγκρότηση επιτροπής για την τεχνική 
υποστήριξη της Εθνικής Επιτροπής Οδικής Ασφάλειας» 
«Ε.Ε.Ο.Α.» (όπως ορθώς επαναλήφθηκε την 6.11.2000). 

3. Την ανάγκη καθορισμού αποζημίωσης για τα μέλη 
της παραπάνω επιτροπής. 

2. Το γεγονός ότι από την εφαρμογή των διατάξεωντης 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού καθόσον αυτή θα βαρύνει τις 
πιστώσεις του ειδικού λογαριασμού του Ν.Δ. 638/70 που 
τηρεί το Υπουργείο Μεταφορών και Επικοινωνιών στην 
Εθνική Τράπεζα της Ελλάδος (αριθμ.λογ/σμού 040/ 
541077-03), αποφασίζουμε: 

Καθορίζουμε μηνιαία αποζημίωση, για τα μέλη της Επι¬ 
τροπής τεχνικής υποστήριξης της Εθνικής Επιτροπής 
Οδικής Ασφάλειας «Ε.Ε.Ο.Α.», που συστάθηκε με την 
απόφαση του Υπουργού Μεταφορών και Επικοινωνιών, 
αριθμ.Φ/68385/5811/1.1.2000 (όπως ορθώς επαναλή¬ 
φθηκε την 6.11.2000), η οποία ανέρχεται: 

Για το συντονιστή στο ποσό των διακοσίων πενήντα χι¬ 
λιάδων (250.000) δραχμών. 

Για τον Τεχνικό Σύμβουλο - Μηχανολόγο Ηλεκτρολόγο 
στο ποσό των διακοσίων δέκα χιλιάδων (210.000) και 

Για κάθε μέλος της Γραμματειακής Υποστήριξης στο 
ποσό των εκατόν είκοσι χιλιάδων 120.000 δραχμών. 

3. Το έργο των μελών της παραπάνω επιτροπής, όπως 
αυτό προσδιορίζεται στην αριθμ.Φ/68385/5811/1.1.2000 
απόφαση του Υπουργού Μεταφορών και Επικοινωνιών, 
θα πιστοποιείται, στο τέλος κάθε μήνα, με βεβαίωση του 
Προέδρου της Εθνικής Επιτροπής Οδικής Ασφάλειας. 

4. Η προκαλούμενη από τις διατάξεις της παρούσας 
απόφασης, δαπάνη, θα βαρύνει τις πιστώσεις του προϋ¬ 
πολογισμού εξόδων του ειδικού λογαριασμού αριθμ. 
541077-03 (που τηρεί το Υπ. Μεταφορών και Επικοινω¬ 
νιών στην Ε.Τ.Ε.) και θα ανέλθει: α) για το έτος 2000 στο 
ποσό των δύο εκατομμυρίων εκατόν είκοσι χιλιάδων 
2.120.000 δραχμών και β) για το έτος 2001 στο ποσό των 
δώδεκα εκατομμυρίων επτακοσίων είκοσι χιλιάδων 
12.720.0000 δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως, η δε ισχύς της αρχίζει από την 1η Νοεμ¬ 
βρίου 2000. 

Αθήνα, 8 Φεβρουάριου 2001 
Οι Γ ενικοί Γ ραμματείς 
Δημοσιονομικής Πολιτικής 

Υπ. Οικονομικών Υπ. Μεταφορών & Επικοινωνιών 

I. ΚΟΥΣΟΥΑΑΚΟΣ I. ΜΑΝΙΑΤΗΣ 

-♦- 

Αριθ. 1013716/181/Α0006 ( 6 ) 

Συγκρότηση και ορισμός μελών Επιτροπής, στο Υπουρ¬ 
γείο Οικονομικών, για την έρευνα, μελέτη, διαμόρφω¬ 
ση και εφαρμογή συστήματος μέτρησης της ποιότη¬ 
τας και αποδοτικότητας υπηρεσιών της Γ ενικής Γ ραμ- 
ματείας Πληροφορικών Συστημάτων, στα πλαίσια του 
προγράμματος «Ενιαίος Τρόπος Αξιολόγησης Δημό¬ 
σιας Διοίκησης». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π .Δ. 284/88 «Οργανισμός 
του Υπουργείου Οικονομικών» (ΦΕΚ 128Α’), όπως τροπο¬ 
ποιήθηκε και ισχύει. 

β) Του άρθρου 34 του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ 178 
Α’), σε συνδυασμό με τις διατάξεις του άρθρου 13 του Ν. 
2346/95 (ΦΕΚ220Α’). 

γ) Του άρθρου 19 του Ν. 1599/86 «Σχέσεις Κράτους - 
Πολίτη, καθιέρωση νέου τύπου δελτίου ταυτότητας και 
άλλες διατάξεις» (ΦΕΚ 75Α’), όπως τροποποιήθηκε και 
κωδικοποιήθηκε με τις διατάξειςτου Ν. 2690/99 «Κύρωση 
του Κώδικα Διοικητικής Διαδικασίας και άλλες διατάξεις» 
(ΦΕΚ45Α’). 

δ) Του Π.Δ. 61/97 «Σύσταση Γενικής Γραμματείας Πλη¬ 
ροφορικών Συστημάτων» (ΦΕΚ 53 Α’). 

ε) Της παρ. 22 του άρθρου 5 του Ν. 2343/95 (ΦΕΚ 
211 Α’). 

2. Την αριθμ. 1042108/473/Α0006/5.5.2000 απόφαση 
του Υπουργού Οικονομικών (ΦΕΚ 595 Β’), με την οποία με¬ 
ταβιβάσθηκε η εξουσία, στο Γενικό Γραμματέα, στους 
Γεν. Διευθυντές κ.λπ., να υπογράφουν «Με εντολή 
Υπουργού», αποφασίζουμε: 

Α. Συγκροτούμε στο Υπουργείο Οικονομικών, Επιτροπή 
για την έρευνα, μελέτη, διαμόρφωση και εφαρμογή συ¬ 
στήματος μέτρησης της ποιότητας και αποδοτικότητας 
υπηρεσιών της Γ ενικής Γ ραμματείας Πληροφορικών Συ¬ 
στημάτων, στα πλαίσιατου Προγράμματος «Ενιαίος Τρό¬ 


πος αξιολόγησης Δημόσιας Διοίκησης», και ορίζουμε τα 
μέλη αυτής, ως εξής: 

1. Παναγιώτη Γεωργιάδη, Αναπλ. Καθηγ. Πληροφ. Πα¬ 
νεπιστημίου Αθηνών, Γενικό Γραμματέα, της Γενικής 
Γ ραμματείας Πληροφορικών Συστημάτων του Υπουργεί¬ 
ου Οικονομικών, ως Πρόεδρο. 

2. Νικόλαο Μιχαλόπουλο, υπάλληλο με βαθμό Α’ του 
κλάδου ΠΕ Διοικητικών, που υπηρετεί στη Μονάδα Απο¬ 
δοτικότητας, του Υπουργείου Εσωτερικών, Δημόσιας Δι¬ 
οίκησης και Αποκέντρωσης, ως αναπληρωτή του Προέ¬ 
δρου και μέλος. 

3. Μαρία Φουρτούνη, υπάλληλο με βαθμό Α’, του κλά¬ 
δου ΠΕ Διοικ. Προσ. Λειτ. και Εκμετάλλευσης Η/Υ, που 
υπηρετεί ως Προϊσταμένη Τμήματος Ελέγχου Στοιχείων 
της Δ/νσης Εισαγωγής και Ελέγχου Στοιχείων Η/Υ της Γ. 
Γ.Π.Σ., ως μέλος. 

4. Μελπομένη Πουσκούρη, υπάλληλο με βαθμό Α’, του 
κλάδου ΠΕ Πληροφορικής (30ΡΤ\Λ/ΑΡΕ), που υπηρετεί 
στη Γ.Γ.Π.Σ., ως μέλος. 

5. Νίκη Τσούμα, υπάλληλο με βαθμό Β’, του κλάδου ΠΕ 
Εφοριακών, που υπηρετεί στη Γ.Γ.Π.Σ., ως μέλος. 

6. Παρασκευή Τραυλού, υπάλληλο με βαθμό Α’, του 
κλάδου ΔΕ Χειριστών Μηχανών Εισαγωγής Στοιχείων 
(ϋαΐα Επίτγ), που υπηρετεί στη Γ.Γ.Π.Σ., ως μέλος. 

7. Σωκράτη Πολίτη, υπάλληλο με βαθμό Α’, του κλάδου 
ΔΕ Εφοριακών, που υπηρετεί στη Γ.Γ.Π.Σ., ως μέλος. 

8. Ευστράτιο Σταθόπουλο, υπάλληλο με βαθμό Β’, του 
κλάδου ΔΕ Διοικητ. Προσωπ. Λειτ. και Εκμετάλλευσης 
Η/Υ που υπηρετεί στη Γ.Γ.Π.Σ., ως μέλος. 

9. Δημήτρη Γκούσκο, υπάλληλο με σύμβαση ορισμένου 
χρόνου ιδιωτικού δικαίου, του κλάδου ΠΕ Πληροφορικής, 
που υπηρετεί στη Γ.Γ.Π.Σ., ως μέλος. 

Β. Χρέη Γραμματέα θα εκτελείτο μέλος της Επιτροπής 
που θα ορίσει ο Πρόεδρος της Επιτροπής, καθώς και τον 
αναπληρωτή του. 

Γ. Έργο της Επιτροπής αυτής είναι η έρευνα, η μελέτη, 
η διαμόρφωση και εφαρμογή συστήματος μέτρησης της 
ποιότητας και αποδοτικότητας υπηρεσιών της Γενικής 
Γ ραμματείας Πληροφορικών Συστημάτων, στα πλαίσια 
του προγράμματος «Ενιαίος Τρόπος αξιολόγησης Δημό¬ 
σιας Διοίκησης, με κύριο στόχο την εξασφάλιση ενός 
απλού και εύκολου στη χρήση πλαισίου εργασίας, (όπως 
το Οοηπιηοη Αεεθεεηίθηί ΡΓΒΓηΘννοιΈ «Οαί»), κατάλληλο 
για την αξιολόγηση και την αυτο-αποτίμηση του συνολι¬ 
κού έργου και της παροχής υπηρεσιών της Γ.Γ.Π.Σ. προς 
τους πολίτες. 

Δ. Η Επιτροπή αυτή: α) θα συμμετέχει στις σχετικές 
πρωτοβουλίες που αναπτύσσονται από Ευρωαπάίκές Χώ¬ 
ρες - μέλη της ΕΈ. και θεσμούς, στο πλαίσιο συντονισμού 
κοινών ενεργειών και παρακολούθησης των αποτελεσμά¬ 
των και της προόδου που συντελούνται στη Δημόσια Δι¬ 
οίκηση των κρατών μελών. 

β) Ο Πρόεδρος και τα μέλη της Επιτροπής, θα συμμετέ¬ 
χουν όποτε αυτό κρίνεται αναγκαίο ή απαιτείται, όπου και 
όποτε συνεδριάζουν τα θεσμικά όργανα της ΕΈ. 

Ε. Η Επιτροπή θα συνεδριάζει εντός των ωρών του κα¬ 
νονικού ωραρίου λειτουργίας των Δημοσίων Υπηρεσιών, 
στο κατάστημα του Υπουργείου Οικονομικών στην οδό 
Χανδρή 1 και Θεσ/νίκης Μοσχάτο, όπου στεγάζεται η 
Γ.Γ.Π.Σ. και θα λειτουργεί μέχριτην ολοκλήρωση του έρ¬ 
γου της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2001 

Με εντολή Υπουργού 
Ο Γενικός Διευθυντής 
Ν. ΣΤΑΥΡΙΑΝΑΚΗΣ 

-♦- 

Αριθ. 2121/02/2001 (7) 

Λεμβουχικές εργασίες στο Λιμένα Λαυρίου. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 (ΦΕΚΑ 
261)»περί Κ.Δ.Ν.Δ.» όπως αυτό αντικαταστάθηκε με το 
άρθρο 10 του Ν. 1940/91 (ΦΕΚ Α 40) «Μονάδα Ειδικών 
Αποστολών Λιμενικού Σώματος (ΜΕΑ Λ.Σ.) και άλλες δια¬ 
τάξεις περί αυτού». 

2. Την με αριθ. 212/3.1.2001 γνώμη Νομάρχη Ανατολι¬ 
κής Αττικής. 

3. Τον αριθ. 27 Ειδικό Κανονισμό Λιμένα Λαυρίου που 
μας υποβλήθηκε με την αριθ. 2111.11/01/01 αναφορά της 
Λιμενικής Αρχής Λαυρίου και με τις διατάξεις του οποίου 
ρυθμίζονται θέματα που αφορούν την εύρυθμη λειτουρ¬ 
γία του Λιμένας Λαυρίου. 

4. Το άρθρο 29Α του Ν. 1558/85 (ΦΕΚΑ 137),όπως προ¬ 
στέθηκε μετοάρθρο27του Ν. 2081/92 (ΦΕΚΑ 154) καιτο 
άρθρο 1 του Ν. 2469/97 (ΦΕΚΑ 38). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού , αποφασίζουμε: 

Άρθρο Μόνο 

α) Εγκρίνουμε τον πιο κάτω Ειδικό Κανονισμό Λιμένα 
Λαυρίου με αριθμό 27. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΛΑΥΡΙΟΥ ΑΡΙΘ. 27 
Λεμβουχικές εργασίες στο Λιμένα Λαυρίου. 

Ο ΛΙΜΕΝΑΡΧΗΣ ΛΑΥΡΙΟΥ 

Έχοντας υπόψη: 

1. Τις διατάξεις του δια του από 9/22.6.1948 Β.Δ. Κωδι- 
κοποιηθέντος Νόμου 499/97 (ΦΕΚΑ 162) «Περίπειθαρχι¬ 
κής εξουσίας των Προϊσταμένων Λιμενικών Αρχών» συν- 
δυαζόμενες μετά άρθρα 141-157 του Ν.Δ. 187/73 με το 
οποίο κυρώθηκε ο Κώδικας Δημοσίου Ναυτικού Δικαίου 
(ΦΕΚΑ261). 

2. Το άρθρο 156 του Ν.Δ. 187/73 (ΦΕΚ Α 261) « περί 
Κ.Δ.Ν.Δ. όπως αυτό αντικαταστάθηκε με το άρθρο ΙΟτου 
Ν. 1940/91 (ΦΕΚΑ 40) Μονάδα Ειδικών Αποστολών Λιμε¬ 
νικού Σώματος(ΜΕΑ/Λ.Σ.) και άλλες διατάξεις περί αυ¬ 
τού». 

3. Τις διατάξεις του Ν.Δ. 444/70 (ΦΕΚ Α 39) «περί αρμο¬ 
διοτήτων Λιμενικού Σώματος και σχέσεων προς τας αρ¬ 
μοδιότητας των Σωμάτων Ασφαλείας». 

4. Το άρθρο 29 Α του Ν. 1558/85 (ΦΕΚ Α137) όπως προ¬ 
στέθηκε μετοάρθρο27του Ν. 2081/92 (ΦΕΚΑ 154) καιτο 
άρθρο 1 του Ν. 2469/97 (ΦΕΚΑ38). 

5. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του κρατικού 
προϋπολογισμού εκδίδουμε τον ακόλουθο κανονισμό: 


Άρθρο 1 
Όρια ισχύος 

Ο παρών Ειδικός Κανονισμός Λιμένα ισχύει στη θαλάσ¬ 
σια έκταση της περιοχής δικαιοδοσίας της Λιμενικής Αρ¬ 
χής Λαυρίου όπως αυτή καθορίζεται από τις κείμενες δια¬ 
τάξεις. 

Άρθρο 2 

Παράταση ισχύος μεταβατικών διατάξεων 

Η ισχύς των μεταβατικών διατάξεων του άρθρου 19 του 
Γενικού Κανονισμού Λιμένα αριθ 17/97 (ΦΕΚ 1136 Β),πα- 
ρατείνεται μέχρι και ένα μήνα από την έναρξη ισχύος του 
παρόντος Κανονισμού, όσον αφορά τις φορτηγές και επι¬ 
βατικές λάντζες της περιοχής αρμοδιότητας της Λιμενι¬ 
κής Αρχής Λαυρίου που μέχρι την έκδοση του αριθμ. 
17/97 Γενικού Κανονισμού Λιμένα ήταν εφοδιασμένες σε 
ισχύ και διαθέτουν πιστοποιητικό αξιοπλοΐας. 

Λαύριο, 8 Ιανουάριου 2001 
Ο Λιμενάρχης 

Αντ/ρχος Λ.Σ. ΒΑΣΙΛΕΙΟΣ ΚΛΩΝΗΣ 

β) Ο κανονισμός αυτός ισχύει από τη δημοσίευσή του σε 
φύλλο της Εφημερίδας της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Ιανουάριου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 
-♦- 

Αριθ. 208/1 

Κανονισμός Καθορισμού του Χρόνου Εφαρμογής των Τι¬ 
μολογίων των Τηλεπικοινωνιακών Επιχειρήσεων. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 

ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. Το άρθρο 3, παράγρ. 1 και 14, στοιχείο ιβ' καιτο άρ¬ 
θρο 13,παράγρ. 12 του Ν. 2867/2000 «Οργάνωση και Λει¬ 
τουργία των Τηλεπικοινωνιών και άλλες Διατάξεις». 

β. Το Π.Δ. 181/1999 «Προσαρμογή στην Οδηγία 98/ 
10/Ε.Κ. του Ευρωπαϊκού Κοινοβουλίου και του Συμβουλί¬ 
ου για την εφαρμογή της παροχής ανοικτού δικτύου 
(ΟΝΡ) στη φωνητική τηλεφωνία και για την καθολική υπη¬ 
ρεσία για τις τηλεπικοινωνίες σε ανταγωνιστικό περιβάλ¬ 
λον». 

γ. Τη Γνωμοδότηση αριθ. 57/2001 του Α' Τμήματος του 
Νομικού Συμβουλίου του Κράτους (Συνεδρίαση της 
5.2.2001). 

δ. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζει: 

Άρθρο 1 

Σκοπός και πεδίο εφαρμογής 

1. Ο παρών Κανονισμός αφορά μόνον τον καθορισμό 
του χρόνου έναρξης της εφαρμογής νέων τιμολογίων και 
τις τροποποιήσεις των τιμολογίων αυτών όλων των Τηλε¬ 
πικοινωνιακών Οργανισμών που εγκαθιστούν, λειτουρ¬ 
γούν και εκμεταλλεύονται τηλεπικοινωνιακά δίκτυα στα- 

θερής ή κινητής τηλεφωνίας ή/και προσφέρουν υπηρε¬ 
σίες σταθερής ή κινητής τηλεφωνίας. 

2. Ο καθορισμός αυτός αποβλέπει στη θέσπιση κανό¬ 
νων σχετικών με τον καθορισμό του χρόνου εφαρμογής 
των νέων τιμολογίων και των μεταβολών τους με σεβασμό 
των αρχών της ίσης μεταχείρισης των ενδιαφερομένων 
φορέων και απαγορεύσεως των αδικαιολόγητων διακρί¬ 
σεων, της διαφάνειας, της προστασίας των χρηστών/κα¬ 
ταναλωτών, και της προστασίας του ελεύθερου και υγι¬ 
ούς ανταγωνισμού. 

3. Οι ορισμοί του Ν.2867/2000 ισχύουν και για τον πα¬ 
ρόντα Κανονισμό. 

Άρθρο 2 
Βασικές Αρχές 

1. Όλοι οι παραπάνω Τηλεπικοινωνιακοί Οργανισμοί 
οφείλουν να δημοσιοποιούν με τον πλέον πρόσφορο τρό¬ 
πο τα νέα τιμολόγια και τις μεταβολές των τιμολογίων που 
αποφασίζουν. 

2. Η αναδρομική μεταβολή των τιμολογίων απαγορεύε¬ 
ται. 

3. Σε περίπτωση που σύμφωνα με την ισχύουσα κοινοτι¬ 
κή και εθνική νομοθεσία, ένας Τηλεπικοινωνιακός Οργα¬ 
νισμός υποχρεούται να σέβεται την αρχή της κοστοστρε- 
φούς τιμολόγησης, η πρόσφορη δημοσίευση περιλαμβά¬ 
νει, τουλάχιστον, την καταχώρηση των σχετικών 
τιμολογίων σε δύο (2) ημερήσιες εφημερίδες πανελλή¬ 
νιας κυκλοφορίας και στην ιστοσελίδα του Τηλεπικοινω¬ 
νιακού Οργανισμού στο Διαδίκτυο. Τα νέα τιμολόγια τίθε¬ 
νται σε εφαρμογή μετά την πάροδο σαρανταπέντε (45) 
ημερών από τη δημοσίευση, σύμφωνα με όσα εξετέθη- 
σαν. 

4. Σε περίπτωση Τηλεπικοινωνιακών Οργανισμών που 
δεν υποχρεούνται να τηρούν την αρχή της κοστοστρε- 
φούς τιμολόγησης, η έναρξη ισχύος της σχετικής απο- 
φάσεως για νέα τιμολόγια ή την τροποποίηση υφισταμέ¬ 
νων είναι τριάντα (30), τουλάχιστον, ημέρες από την κα¬ 
ταχώρηση σε ημερήσια εφημερίδα. 

5. Στην περίπτωση κατά την οποία τα νέα τιμολόγια πε¬ 
ριέχουν μόνο μειώσεις, και οι Τηλεπικοινωνιακοί Οργανι¬ 
σμοί δεν υποχρεούνται σε κοστοστρέφεια, οι τιμές αυτές 
ισχύουν μόνον εντός επτά (7) ημερών από την κατά τα πα¬ 
ραπάνω ανακοίνωσή τους στον ημερήσιο τύπο. 

6. Κάθε Τηλεπικοινωνιακός Οργανισμός υποχρεούται 
να γνωστοποιεί στην ΕΕΤΤ, εντός τριών (3) ημερών από 
την ημέρα της πρώτης δημοσίευσης, την κατάρτιση και 
κάθε τροποποίηση τωντιμολογίωντου μαζί μετά στοιχεία 
που αποδεικνύουντηνπρόσφορη δημοσίευσή τους. Στην 
περίπτωση Τηλεπικοινωνιακών Οργανισμών που έχουν 
υποχρέωση κοστοστρέφειας, πρέπει, επιπλέον, να υπο¬ 
βάλλουν τα απαραίτητα στοιχεία που αποδεικνύουν την 
κοστοστρέφεια των τιμολογίων τους. 


7. Σε περίπτωση μη συμμόρφωσης στις διατάξεις των 
παραγράφων 1 έως 6 ιδίως όταν Τηλεπικοινωνιακός Ορ¬ 
γανισμός ο οποίος υποχρεούται σε κοστοστρέφεια εισά¬ 
γει τροποποίηση των τιμολογίων του που δεν συνάδουν 
με την αρχή της κοστοστρέφειας, η ΕΕΤΤ δύναται, με αι¬ 
τιολογημένη απόφασή της, εκδιδόμενη εντός αποκλειστι¬ 
κής προθεσμίας σαρανταπέντε (45) ημερών από την πρό¬ 
σφορη δημοσίευση των τροποποιήσεων, να ζητήσει την 
μη εφαρμογή των τιμολογίων και να επιβάλλει, μετά από 
προηγούμενη ακρόαση των ενδιαφερομένων, τις προ- 
βλεπόμενες από το άρθρο 12, παράγρ. 1, του Ν. 
2867/2000 κυρώσεις. 

Άρθρο 3 

Μεταβατικές διατάξεις 

1. Σε περίπτωση που, κατά τη δημοσίευση του παρό¬ 
ντος Κανονισμού, κάποιος Τηλεπικοινωνιακός Οργανι¬ 
σμός έχει ήδη προβεί σε τροποποίηση τωντιμολογίωντου 
αλλά δεντα έχει εφαρμόσει ακόμη, η προθεσμίατωντριά- 
ντα (30) ημερών της παραγράφου 4 του άρθρου 2, αρχί¬ 
ζει από τη δημοσίευση της σχετικής αποφάσεως για την 
τροποποίηση των τιμολογίων του. 

2. Σε περίπτωση που, κατά τη δημοσίευση του παρό¬ 
ντος Κανονισμού, κάποιος Τηλεπικοινωνιακός Οργανι¬ 
σμός ο οποίος έχει υποχρέωση κοστοστρέφειας έχει ήδη 
προβεί σε τροποποίηση των τιμολογίων του αλλά δεν τα 
έχει εφαρμόσει ακόμη πρέπει να αποδεικνύει την κοστο- 
στρέφεια εντός σαράντα πέντε (45) ημερών από τη δημο¬ 
σίευση της σχετικής αποφάσεως για την τροποποίηση 
των τιμολογίων του. 

3. Σε περίπτωση μη συμμόρφωσης προς τις ανωτέρω 
διατάξεις των παραγράφων 1 και 2 του παρόντος άρ¬ 
θρου, η ΕΕΤΤ δύναται να επιβάλλει τις κυρώσεις που 
προβλέπει το άρθρο 2, παράγρ. 7 του παρόντος Κανο¬ 
νισμού, μετά από προηγούμενη ακρόαση των ενδιαφε¬ 
ρομένων. 

Άρθρο 4 

Τελικές διατάξεις 

1. Από τη θέση σε ισχύ του παρόντος Κανονισμού κα- 
ταργείται κάθε άλλη γενική ή ειδική διάταξη που αντίκει- 
ται στις διατάξεις του, κατά το μέρος που ρυθμίζει διαφο¬ 
ρετικά τα ζητήματα που ρυθμίζονται με τον παρόντα Κα¬ 
νονισμό. 

2. Η ισχύς του παρόντος Κανονισμού αρχίζει από τη 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 9 Φεβρουάριου 2001 

Ο Πρόεδρος 
ΕΜΜ. ΓΙΑΚΟΥΜΑΚΗΣ 

